Diari Oficial de la Generalitat Valenciana


Sumari del DOGV 393, del 18-06-1986 (1986/806535)

ORDRE de 10 d'abril de 1986, de la Conselleria de Cultura, Educació i Ciència, per la qual es convoca a ajudes destinades al manteniment de Guarderies (Escoles Infantils) patrocinades per Institucions sense voluntat de lucre.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   393

Data del DOGV
:   18-06-1986

Secció del DOGV
:   ALTRES DISPOSICIONS

Número del document
:   1986/806535


Data del document
:   10-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 d'abril de 1986, de la Conselleria de Cultura, Educació i Ciència, per la qual es convoca ajudes destinades al manteniment de Guarderies-Escoles Infantils, patrocinades per institucions sense voluntat de lucre.  
La Conselleria de Cultura, Educació i Ciència, està duent a terme un programa de transformació de Centres assistencials per a la primera infància en Centres educatius.   
Tradicionalment, l'atenció del xiquet en les primeres edats ha estat objecte de les Guarderies infantils que nasqueren com a resposta social a la demanda derivada de la incorporació de la dona al treball. La pròpia gènesi d'aquestes determinà un caràcter assistencial més que educatiu, i per això es fa necessària a la llum de les aportacions psicopedagògiques reorientar-ne la finalitat per a aconseguir l'Escola Infantil com a primera Institució Educativa, potenciadora de la creixença global del xiquet i compensadora de les desigualtats socials.   
Per tot aixó, la Conselleria de Cultura, Educació i Ciència considera necessari col·laborar amb aquelles Entitats que tinguen com a objectiu avançar en el procés de canvi d'aquestes institucions, creant un sistema d'ajudes amb la finalitat de minorar les despeses derivades de la prestació d'aquest servei educatiu.   
Per Decret 25/1985 de 25 de juliol, de la Presidència de la Generalitat Valenciana, Article 4, s'assignaren a la Conselleria de Cultura, Educació i Ciència competències en matèria de funcions i serveis de les Guarderies Infantils.   
Per aixó i d'acord amb el que disposa l'article 15 de la Llei 15/1985 de 30 de desembre, de Pressuposts de la Generalitat Valenciana per a l'exercici 1986.   
ORDENE:  
Article primer  
Es convoca a concurs públic per a la concessió d'ajudes a Institucions sense voluntat de lucre que patrocinen Escoles Infantils-Guarderíes, escolarizant xiquets en edats compreses entre 0 i 6 anys.   
I s'aproven, les bases per les quals es regeix aquesta convocatòria, inclosa com a annex en aquesta Ordre.   
Article segon  
Les ajudes a què fa referència l'Article anterior, contribuiran al fiançament parcial de la despesa derivada del funcionament i manteniment de les Escoles Infantils-Guarderíes.   
Article tercer  
Les ajudes regulades per a aquesta Ordre estaran condicionades, a més del crèdit pressupostari de què disposen a l'aplicació 71.47.265.704, als següents requisits:   
a) Estar al corrent del pagament a la Seguretat Social de tota la plantilla del Centre.   
b) Estar en possessió de la corresponent Llicència Fiscal.   
Primera  
DISPOSICIO FINAL  
Aquesta Ordre entrarà en vigor el mateix dia de publicació en el Diari Oficial de la Generalitat Valenciana.   
València, 10 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES DE LA CONVOCATORIA  
Primera Concepte de la subvenció i requisits.   
1. L'ajuda s'atorgarà en concepte de subvenció per a contribuir al manteniment de les Guarderies que acullen xiquets menors de sis anys.   
2. La capacitat del Centre haurà de ser superior a cinquanta places, llevat que s'acredite que el cens infantil de la localitat o barri on és ubicat el centre, quedarà totalment atés amb un número menor de places, cosa que s'acreditarà mitjançant la corresponent certificació de l'Ajuntament respectiu.   
Segona Sol·licitants.  
1. Podran sol·licitar aquestes ajudes les Institucions sense voluntat de lucre que gestionen Guarderies en l'àmbit de la Comunitat Autònoma Valenciana.   
2. No podran optar a l'obtenció de la subvenció a què fa referència la present convocatòria:   
a) Les institucions que s'inscriguen en el Registre de Guarderies Infantils Laborals.   
b) Les Empreses privades o les Fundacions Laborals constituïdes per aquestes quan es dediquen a l'atenció exclusiva de fills de treballadors o hi ocupen fins al 75% de la seua capacitat.   
Tercera Formalització.  
Les sol·licituds dirigides a l'Honorable Sr. Conseller de Cultura, Educació i Ciència es formalitzaran per exemplar duplicat. La presentació s'efectuarà personalment o a travès de qualsevol de les formes establertes a l'article 66 de la Llei de Procediment Administratiu en el termini d'un mes a partir de la publicació d'aquesta convocatòria en el Diari Oficial de la Generalitat Valenciana, en els Serveis Territorials d'Educació corresponents.   
Quarta Documentació.  
Haurà de presentar-s'hi la documentació següent:   
1. Instància conforme al model, que es facilitarà en els Serveis Territorials d'Educació, subscrita per l'Alcalde President de l'Ajuntament.   
2. Fotocòpia de la Llicència Fiscal de l'Escola o guarderia per la qual se sol·licita l'ajuda.   
3. Acord de la Junta Directiva, amb indicació de la data d'aquest i compromís de coordinar- se amb la Direcció General d'Educació Bàsica i Ensenyaments Especials, en la planificació general que elabore, així com sotmare's al control públic mitjançant la presentació del pla de treball, el seguiment tècnic i la justificació econòmica de l'ajuda que s'hi puga concedir.   
4. Entitat bancària i número de compte en què hauran de situar-se els fons de la subvenció, si es concedeix.   
5. Memòria en què conste:   
a) Naturalesa i finalitat de la Institució.   
b) Serveis que s'hi presten.   
c) Programació educativa per edats:   
Objectius, metodologia, activitats i tipus de material didàctic que és utilitzat.   
e) Relació amb la família.   
f) D'altres activitats.   
g) Plànol d'ubicació i d'instal·lacions (aules, Serveis higiènics patis d'esplai, sales, serveis de cuino i menjador, etc.), tot indicant-hi si són en un edifici independent o integrat en altres construccions.   
6. Relació de la plantilla del personal del Centre, segons imprés que es facilitarà, adjuntant-hi una fotocòpia compulsada de la titulació acadèmica dels responsables de l'aula.   
7. Pla econòmic en què conste:   
a) Pressupost desglossat de les despeses de salari i Seguretat Social.   
b) Pressupost de despeses generals.   
c) Quota mes/alumne desglossada per conceptes.   
d) Ajudes rebudes en l'exercici anterior, quantitat i procedència. Cinquena Resolució d'Expedients.   
Instruït l'expedient, la Direcció General d'Educació Bàsica i Ensenyaments Especials, resoldrà pel que fa a açò, tenint en compte els criteris següents:   
a) Programa educatiu.   
b) Característiques i adequació de les instal·lacions.   
c) Modulació de l'alumnat i ratio educador/alumne.   
d) Titulació i capacitació del personal d'atenció directa a xiquets.   
e) Nombre total d'alumnes matriculats.   
f) Quantitat de les subvencions percebudes per uns altres organismes.   
g) Ingressos amb què compta el Centre per a finançament del Servei.   
h) Haver estat subvencionada amb anterioritat per l'Administració Pública.   
2. Si es concedeix l'ajuda mitjançant una Resolució de la Direcció General d'Educació Bàsica i Ensenyaments Diferencials se'n determinarà la quantitat. En el supòsit de denegació de l'ajuda sol·licitada, la Resolució corresponent haurà d'especificar les raons que la motiven i indicar a l'interessat els recursos legals que pot interposar-hi, així com els terminis establerts amb aquesta finalitat.   
3. En el mes següent a la finalització del termini de sol·licituds, cada Servei Territorial trametrà els expedients informats per la Inspecció Tècnica d'Educació i la proposta de concessió o denegació, al Director General d'Educació Bàsica i Ensenyaments Especials de la Conselleria de Cultura, Educació i Ciència.   
Sisena: Justificació de les subvencions.  
Per a la percepció de la subvenció, el beneficiari haurà de justificar-ne la inversió davant la Direcció General d'Educació Bàsica i Ensenyaments Especials per una quantitat igual o superior a l'ajuda concedida.   
Setena  
L'incompliment de qualsevol de les condicions establertes en la concessió de la subvenció podrà ser-ne causa de revocació.